Mau dhong pas agi ngarit, inyöng ktemu karo kanca kanca inyong dhong esih sekolah neng ndesa sing kebeneran padha karo inyong melu trans golet penguripan neng papua, ana kang herman sing tembe baen mbojo, ana kang ferdy sing mbuh kapan olehe mbojo lan ana kang dayat sing asli jogja tapi tau urip neng purakerta. Dopokan karo kanca lawas pancen gayeng pisan, kang herman crita pengalamane dhong dadi penganten nganggo gaya jogja, kang ferdy crita semi promosi enake baksone bu neny sing ana neng alun2 purbalingga, lha inyong karo kang dayat mung ngegongi dopokan buket kuwe supaya tambah gayeng. Tapine dopokan sing miturut inyong paling gayeng yaa dopokan masalah baksone bu neny, soale inyong karo bojo inyong wis tau nyicipi dhewek scara gratisan setaun kepungkur, baksone pancen sedhep gurih mandan kanyel mula ora gumun langganane butul ngendi ora, sing dodol jenengane bu neny sing ora liya ya biyunge kang ferdy, pokoke wajib de jajal mampir maring warung baksone bu neny nek rika padha dolan maring purbalingga. Lha siki sing tek tunggoni yakuwe kiriman resep baksone bu neny sing jere arep di kirim neng kang ferdy, tek enteni temenan lho kang....
